Skift lokalavis Amager Avisen Amager Bladet Bagsværd/Søborg Bladet Ballerup Bladet Bov Bladet City Avisen Det Ny Odsherred Frederiksberg Bladet Frederiksværk Ugeblad
Gråsten Folkeblad
Haderslev Ugeavis
Kolding Ugeavis Korsør Posten Lokalavisen for Nørrebro /
Nord-vest Lokalavisen
Taastrup Lokalbladet
Ringsted Skælskør
Avis Sorø Avis Sønderborg Ugeavis Ugeposten Valby Bladet Vanløse Bladet Vestegnen Vesterbro Bladet Østerbro Avis Aabenraa Ugeavis

Forside

Nyheder

Sport

Kultur

Kommune

Ø-Rådet

Debatten

Annoncering

Kontakt

Madguide

Restaurantguide

Spil

Horoskop

Dragør
Kommune

Tårnby
Kommune

Københavns

Tirsdag den 20. maj 2008

Søg på Amager Bladet : Har du ikke modtaget Amager
Bladet?

1908. Badehotellet set fra vest med indgangen
på Batterivej 6. Drogdensvej er ikke anlagt. Keglebanen blev senere opført til
venstre for indgangen mellem stalden (træbygningen med det skrå tag) og
Batterivej. (Foto udlånt af Dragør Lokalarkiv).

Et badehotel bliver 100 år

LOKALHISTORIE: I anledning af Dragør Badehotels meget runde jubilæum
fortæller Dines Bogø om hotellet historie og dets gæster gennem tiden, der
strækker sig fra almindelige borgere til besættelsesmagten og Rolling
Stones.

Af Dines Bogø .
Mandag den 19. maj 2008, 21:12

Dragør gik nye tider i møde lige efter århundredeskiftet. Nu var det
landliggerne, man satsede på. I 1905 blev en udstykningsservitut endelig ophævet
på de arealer, der lå syd for Dragør gamle bydel. Hoteldirektør Poul Møller, der
blandt andet ejede Centralhotellet på Rådhuspladsen i København, opførte nyt
hotel ved stranden lidt syd for den gamle bydel. Dragør Badehotel indeholdt 21
værelser, restaurationssal med tilstødende kabinetter og
opholdsværelser.

Hotellet skulle stå klar, når Amagerbanen åbnede for
persontrafik mellem Sundby og Dragør i midten af juli 1907. Men sådan kom det
ikke til at gå. En håndværkerstrejke forhindrede færdiggørelsen og i sommeren
1907 manglede hotellet stadig vinduer, døre, køkkenudstyr m.v. Man måtte nøjes
forsøgsvis fra august med begrænset servering af smørrebrød, øl, vand og kaffe
for de mange tusinde gæster, der strømmede til Dragør med den nye jernbane.

De første år

Dragør Badehotel set fra nord omkring 1910.
Til venstre ligger indgangen til Dragør Søbad. Søbadet blev opført i 1890 og lå
ud for Rønne Allé til 1932. Gennem den sorte rende foran personerne løb byens
spildevand. Senere blev renden rørlagt, og selve udløbet blev lagt tæt op ad
søbadets badekabiner. Dette forhold var medvirkende til, at badeanstalten i 1933
blev flyttet syd for byen ud for det nyopført Badeetablissement (Arne Jacobsens
funkisbyggeri). Til højre ses fabrikant Tvede's villa "Dragør Hus", nuværende
Rønne Allé 35 / Strandlinien 63. (Postkort udlånt af Jørgen Aamand).

Endelig kunne Dragør Badehotel åbne lørdag 23. maj 1908. Den svenske
forfatter Hjalmar Söderberg besøgte hotellet 1909, og i bogen "Hjärtats oro"
skriver Söderberg om hotellet. Han nævner også 'kolossal kikare på
hotellverandan', som hoteldirektør Poul Møller havde opstillet. Mange gæster
sagde, at de kiggede på skibene i Øresund. Söderberg lagde dog ikke skjul på, at
han også kiggede på Dragør Badeanstalt, der dengang lå ud for Rønne Allé, og
dameafdelingen stillede han særlig skarpt på.

Den helt gode udsigt over
Øresund varede dog kun kort tid. I 1910 påbegyndte Marineministeriet opførelsen
af Dragør Fort på en kunstig ø lige ud for Badehotellet. På taget af hotellet
blev der malet 'Dragør Badehotel' med store hvide bogstaver, så man fra sundet
stadig kunne se bygningen, selv om fortet skyggede noget.

Allerede fra
starten havde hotellet haft telefon. Nummeret blev skiftet et par gange, indtil
man i 1925 ved centraludvidelsen fik det nuværende 'Dragør 500'.

Første verdenskrig

Indkørslen fra Batterivej langs keglebanen og
stalden ses tydeligt på dette luftfoto fra 1933. Søen i badehotellets have blev
opfyldt 2 år senere. Øverst til venstre ses Batteribækken. (Nordisk Luftfoto).

Dragør Fort kunne hejse kommando i januar 1915, et halvt år efter krigens
start. Ud over mandskabet på fortet var der brug for vagtmandskab langs Amagers
kyst. Det ekstra indkaldte mandskab blev fordelt i byerne og på gårde. På
hotellet var der også indkvarteret soldater.

Først i 1916 blev der
bygget baraklejre på Amager, så den private indkvartering kunne ophøre. I 1919
fik hotellet ny ejer og det medførte en del ombygninger og udvidelser.

Alfons Christian Dehlsen

En sommerdag i midten af trediverne blev
Badehotellet invaderet af glade turister fra Vestsjælland, der var ankommet i en
længere kortege af turistbusser.

En af de mest markante direktører på hotellet var cigarhandler Dehlsen, der
ejede hotellet i 30 år fra 1932. Astrid og Alfons Dehlsen blev synonym med
Dragør Badehotel, og hotellet blev ofte i den periode omtalt som "Dehlsens
Hotel". I slutningen af trediverne blev Prins Knud kommandant på Dragør Fort.
Den royale familie fra Sorgenfri og familien Dehlsen udviklede et livslangt
venskab. På det tidspunkt stod der i turistbrochurer:

"Dragør et søgt
Udflugtssted. Byen ligger smukt paa Amagers Sydøstkyst ud til det herlige
Øresund. I gamle dage var Dragør en meget betydelig Skipper- og Fiskerby,
hvilket den ældste Bydel med dens smukke gamle Huse og idylliske Gader vidner
om. Her kan man foretage dejlige Spadsereture langs Stranden til Kongelunden
eller St. Magleby med Amagermuseet. Der er hyppige Forbindelser med København
med Bane eller Rutebil. Skulle man få lyst til en sejltur er der
Skibsforbindelse til Limhamn i Skaane. Badehotellet har en henrivende
beliggenhed ved den nye Kajakhavn, vis a vis Dragørfortet med Udsigt over
Øresund til den svenske Kyst. Servering ved smaa borde."

Besættelsen

Foto fra. Ca. 1950. Hoteldirektør Alfons
Christian Dehlsen. (1889-1965). "Alfons er ikke noget jeg er, det er noget jeg
hedder", plejede Dehlsen at sige, når nogen kommenterede hans fornavn.

Dragør Fort blev besat allerede i 1940. Den Tyske Krigsmarine lejede
periodevis værelser på hotellet, og mandskabet fra fortet besøgte hotellet. Der
opstod ikke større uroligheder, men Dragørs unge mænd havde nu ikke kun
Kastrupdrengene som konkurrenter ved ballerne på hotellet.

På hotellet så
man også ofte den tyske marinekommandant fra fortet spise frokost med den tyske
Luftwaffe-kommandant fra Københavns Lufthavn. Dehlsen vidste selvfølgelig, hvad
der foregik på hotellet. Han var bekendt med, at den lokale afdeling af
Konservativ Ungdom ikke kun spillede kegler, når de mødtes på hotellet, men at
de også drøftede forskellige illegale forhold.

I september 1944 var
'freden forbi'. Med kort varsel fik Dehlsens besked på, at hele hotellet var
beslaglagt af Værnemagten. Modstandsbevægelsen konstaterede, at tyskerne havde
en del personel boende på hotellet, men at der nu også var indrettet kontorer
med telefoner, fjernskrivere m.v. I hotellets have kunne man af og til høre et
tysk hornorkester. Man indrettede sig på et længere ophold. Den gamle hestestald
blev nedrevet og tyskerne opførte et større garageanlæg, der i dag stadig
eksisterer, men nu ombygget til værelser.

Tyskerne forlod hotellet i hast
efter 5. maj 1945. De britiske styrker benyttede kun hotellet i kort tid, og
allerede i forsommeren kunne hotellet genåbne bl.a. med en større fest, hvor
modstandsfolk, lokale lotter og britiske officerer deltog. I slutningen af
fyrrene blev den gamle keglebane nedrevet og arealet solgt. Her blev der opført
rækkehuse, og et par år efter blev mere af hotelhaven frasolgt. På arealet blev
der opført villaer.

Nye ejere

August 2007. Dragør Badehotel set fra krydset
Drogdensvej, Strandlinien og Prins Knuds Dæmning. (Forf. foto).

I 1962 solgte Dehlsens hotellet til Ulla og Vichtor Næss Nielsen. I 1960 var
der igen blevet etableret færgeforbindelse mellem Dragør og Limhamn, og hotellet
blev nu omdøbt til 'Dragør Færgegård'. Det nye værtspar foretog mange
ombygninger i hotellet. Loftet i den gamle sal blev sænket. I den tidligere
tyske garage blev der opstillet spilleautomater og indrettet moderne
bowlingbaner (en del år efter indrettet som diskotek Lunten). Alle værelser fik
indlagt vand med håndvask, og enkelte værelser blev udstyret med bad.

I
midten af tresserne blev Ejner Johnsen medindehaver af hotellet og senere
eneejer. På Færgegården oplevede han bl.a. at være vært for Rolling Stones og
popgruppen Shit og Chanel. Fra diskoteket var der en del støj, og i 1979 blev
det lukket. Værelserne på Færgegården blev ofte benyttet som brudesuiter af
amerikanske soldater og deres tyske ægtefæller. Det var nemmere at blive gift i
Danmark, og man blev viet på rådhuset i St. Magleby. Orloven blev også brugt til
sightseeing i København.

I 1993 ønskede Ejner Johnsen at trække sig
tilbage, og i en periode var der flere planer med hotellet. Skulle der være
flygtningecenter, vandrehjem, skulle hotellet sælges på folkeaktier eller
anparter, skulle der indrettes et feriecenter eller kursusejendom på grunden?
Dragør Borgerlige Skyttelag, der havde holdt til på hotellet i mange år,
flyttede kongeskjoldene til Dragør Fort.

Nye tider

I november 1993 overtog Lindy Frederiksen hotellet, der nu igen kom til at
hedde Dragør Badehotel. Ved den store åbningsfest underholdt Dario Campeotto, og
i Dragør var man glad for, at hotellet fortsatte.

I halvfemserne blev
værelserne igen moderniseret, og mange værelser blev udlejet til brobisser. I
1995 indgik Lindy Frederiksen aftale om partnerskab med arkitekt Lars Thye, der
senere selv overtog hotellet.

Her i jubilæumsåret kan vi glæde os over,
at hotellet trods om- og tilbygninger stadig ligner det gamle Dragør Badehotel,
som for 100 år siden blev opført "lige uden for byen".

Print
artikel - Send
artikel

Berlingske.dk

Rørende hyldest af
Reenberg
22:30 Skuespilhuset har endelig fået et øgenavn. Jørgen...

I selskab med en engel
22:30
Den estiske komponist Arvo Pärt gav i går et...

Ondskabens oversætter
20:30
Selv om folkemordet i Darfur-provinsen i det...

Hør sangene fra anden
semifinale:
00:01 Danmarks Simon Mathew skal kæmpe mod svensk pop,...

Hør sangene fra første
semifinale:
00:01 En syngende kalkun, utallige kærlighedssange og...

Fransk film sikrer
sig måske guldpalmen
14:44 'En julehistorie' er favorit i Cannes,
mener...

Bedre – Bedst – Bond
22:30
Optagelserne til den 22. Bond-film, »Quantum of...

Indiana Jones i
atomkrigens skygge
17:10 Steven Spielberg og Harrison Fords nye
Indiana...

Rollen Reenberg
22:30 Få har som den
nu 80-årige JØRGEN REENBERG...

På tålt ophold i
Danmark
22:30 Niels Holcks forvandling fra eftersøgt BANKRØVER...

Bolig

Anmeld en håndværker

Find smiley håndværker

Indhent håndværkertilbud

Undgå byggesjusk

IT

Ladere

Lygter

Vælg kategori Bolig IT

Ugens avis

Mest læste

Døgn

Uge

Måned

Slamdunk
for integrationen

Blåstempling
af Amagers strand og lystbådehavne

Blå-Hvide
Engle lukker og slukker

Tørklæder,
burka og bare bryster

Højhuse
vil skyde op ved strandparken

Skat
på jagt efter ulovlige håndværkere

Bus
fra Amager til Hvidovre Hospital under planlægning

Slamdunk
for integrationen

Bautrup
imod boliger på trekantsgrund

Dragør
dumper

Skat
på jagt efter ulovlige håndværkere

Bus
fra Amager til Hvidovre Hospital under planlægning

Dragør
dumper

Andemor
trodsede lørdagstrafikken

Fremad
A. fyrer Friis-Hansen

Lokale nyheder fra: Sundby | Christianshavn | Tårnby | Dragør